Para outras páxinas con títulos homónimos véxase: Borreiros.

**San Martiño de Borreiros** é unha parroquia que se localiza no concello pontevedrés de Gondomar na comarca de Vigo. Segundo o IGE, no 2014, tiña 1.254 habitantes (666 mulleres e 588 homes), distribuídos en 20 entidades de poboación, o que supón un aumento en relación ao ano 1999 cando tiña 1.047 habitantes. O lugar de cabeceira, onde está a igrexa e o centro cultural, é San Martiño. Eclesiasticamente, pertence ao arcipretado de Miñor.

Historia
--------

A primeira referencia escrita data do 1170, onde o rei Fernando II de León doa ó Bispo de Tui a igrexa de San Martiño de Borreyros. Neste documento, sinala os seus longos límites. E outra referencia data de 1409, onde Lorenzo Canes de Cadaval, escudeiro morador en terra da Louriña, fai doazón ó Mosteiro de Oia, a metade do Coto de Borreyros coas súas casas, as súas herdades, as súas viñas, as súas devesas etc. Durante tempo, a parroquia de Santa Cristina da Ramallosa (Baiona), pertenceu a ela ata que se independizou.

Patrimonio
----------

Pola parroquia discorre o río Miñor. Posúe unha capela, chamada Capela da Xunqueira que data do ano 1723 (segundo a inscrición que hai no arco da entrada).

No monte veciñal atópase un poboado castrexo da idade de ferro, o castro da Pedra Moura. Ten parapetos defensivos, e desde el vese o Val Miñor e a ría de Vigo. Está en terreos propiedade da Comunidade de Montes.

Na parroquia tamén se encontra a Fraga de Oliveira, que está situada entre as parroquias de Borreiros, Belesar e Donas no contorno do río da Groba, aínda que os sendeiros que están dentro do sendeiro da Grela, están sen sinalizar e abandonados.

Festas
------

* Santo Antonio de Padua: 13 de xuño (na Capela da Xunqueira).
* A Virxe da Luz: 8 de setembro (na Capela da Xunqueira).
* San Martiño: 11 de novembro.

Galería de imaxes
-----------------

*Artigo principal**:* Galería de imaxes de Gondomar.
* Cruceiro de San Martiño.Cruceiro de San Martiño.
* Ábsida: estatua e gravado.Ábsida: estatua e gravado.
* Igrexa parroquial de San Martiño.Igrexa parroquial de San Martiño.
* Capela da Xunqueira.Capela da Xunqueira.
* Castro da Pedra MouraCastro da Pedra Moura
* Castro da Pedra MouraCastro da Pedra Moura

Lugares e parroquias
--------------------

### Lugares de Borreiros

| Lugares da parroquia de Borreiros no concello de Gondomar (Pontevedra) |  |
| --- | --- |
| O Aciquelo | A Bandeira | Borreiros | Os Boucelos | O Burgovedro | Cabaleiros | O Castro | O Cruceiro | A Esparadela | A Estrada | Guntín | O Lousado | O Monteiro | A Oliveira | As Regadas | San Martiño | O Seixo | O Telleiro | A Tomada | A Valada | Viso de Calvos | A Xunqueira |

### Parroquias de Gondomar

| Galicia | Provincia de Pontevedra | Parroquias de Gondomar |  |
| --- | --- |
| Borreiros (San Martiño) | Chaín (Santa María) | Couso (San Cristovo) | Donas (Santa Baia) | Gondomar (San Bieito) | Mañufe (San Vicente) | Morgadáns (Santiago) | Peitieiros (San Miguel) | Vilaza (Santa María) | Vincios (Santa Mariña) |

Notas
-----

1. 1 2  Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.
2. ↑  IGE. "Nomenclátor de Galicia". Arquivado dende o orixinal o 24/02/2021. Consultado o 20/8/2015.
3. ↑  "MIÑOR archivos". *DIOCESE TUI-VIGO* (en castelán). Consultado o 2023-09-13.
4. 1 2  Miñor, Arciprestados de Tui-Vigo, Delegación diocesana de patrimonio (2008).

Véxase tamén
------------

### Outros artigos

* Lugares de Gondomar

### Ligazóns externas

* San Martiño de Borreiros Diocese de Tui-Vigo.

|  |  |
| --- | --- |
| Control de autoridades | 
* Wd: Q12384575
* código INE: 36021010000

 |